OH4AB Pieksämäen Radioamatöörit ry			26.02.2002
Kerhokirje

Tervehdys Kerholaiset!!!

Vuosi 2002 on jo edennyt pitkälle. OH4AB täyttää tänä vuonna 45-vuotta. Osittain tähän liittyen kerhon toiminta on saanut vauhtia erinäisten projektien tiimoilta. Joulun aikaan päätimme anoa SRAL:lta tämän vuoden Talvipäivien järjestämisoikeutta ja se myöskin saatiin. Partaharjun vuokrasopimuksen päättyminen helmikuun lopussa on aiheuttanut vilkasta toimintaa aseman tyhjentämis- ja purkamistalkootoimintana. Pieksämäen kaupunki laittoi myyntiin Meriluodon talon, jossa kerhon tilat ovat olleet pitkään. Uusia tiloja katsastellaan ja mikäli sopiva löytyy mahdollisesti muutamme sinne. Mikäli vanhoista tiloista ei ole tulossa häätöä saatamme jatkaa siellä vielä pitkään.

Revontulet 2002, SRAL:n Talvipäivät 8.-10.3.

Kuten varmaan suurin osa jäsenistä on jotain kautta kuullut Talvipäivät järjestetään ylläolevana aikana Hotelli Savonsolmussa. Järjestelyt alkavat olla viimeistä silausta vaille valmiina. Lisätietoa on Radioamatöörilehdessä, SRAL:n bulletiinissa sekä kerhon internetti sivuilla osoitteessa http://www.qsl.net/oh4ab/. Päivien ohjelmassa on revontuli-asiaa, perinteisiä foorumeita, tapaamisia sekä myös täysi kaksipäiväinen XYL-ohjelma, joten ei-radioamatöörivaimoillekin on tekemistä. Lauantain iltajuhlassa on OH4AB:n 45-vuotisjuhlaohjelma. Kerhon hallitus toivottaa kaikki jäsenet perheineen tervetulleiksi Talvipäiville!

Vuosikokous

Kerhon vuosikokous pidetään 31.3.2002 kello 18.00 Meriluodon talolla. Mikäli kerhotilat muuttuvat ennen tätä kokouspaikka ilmoitetaan erikseen. Kokouskutsu on kerhokirjeen liitteenä. Kahvitarjoilu, tervetuloa!

Uusi yhteistyökumppani

Helmikuun puolessa välissä joukko kerholaisia piti palaveria MPY:n edustajan kanssa Savonsolmussa. Näillä näkymin kerholle saadaan ADSL-liittymä, joka ainakin varmistaa DX-spottien katkeamattoman virran pakettiklusterille. Lisäksi kerholaisten suositellessa dna-matkapuhelinliittymää jollekin esim. perheenjäsenelle ja tämän avatessa uuden dna-liittymän kerho tulisi saamaan tästä selvää taloudellista hyötyä. Näitä liittymiä voi avata ainoastaan Pieksämäen ja Mikkelin MPY:n myyntipisteistä. Kerholla on lipukkeita, jonka täyttämällä kerhon saama etu varmistuu. Lisää tietoa kerholla tai kysy Hannulta, OH4KEC, 0500 212 550 tai 0440 212 550.

Tässä muistin virkistämiseksi paikalliset pakettiradiotaajuudet.

1200 bps jaksot ja sijainti.
144.675 MHz OH4AB:n kerhotilat. Meriluodon talo.
144.875 MHz OH4WW:n tilat. Pääsuuntana etelä ja itä.
433.650 MHz OH4AB:n kerhotilat. Meriluodon talo.

9600 bps käyttäjäportti on tulossa, taajuudeksi on valittu 434.575 MHz
ja kutsuna tulee olemaan OH4RBB-7:PMK7.

DX-Clustereita on kaksi, joista toinen on DOS Clusse ja toinen Linux:n Spider 1.49. OH4RBB-1:PMKCLU, joka on Spider on vaikuttanut olevan melkoisen epävakaa. Kaatuilee aivan oudosti, joten suosittelen käyttämään DOS:n alaisuudessa pyörivää clusteria PMKCLS. OH4RBB-2:PMKCLS, DOS Clusse 1.10e, jota on hieman paranneltu, mutta tuntuu olevan edelleen vakaampi kuin Linux:n vastaava. Tähän eivät tule muut kuin OH-shoutit/announcet. OH4RBB-1:lle ne tulevat kaikki. Pakettimailit sijaitsevat taas OH4RBB:PMKBBS pakettiradiopostilaatikossa.

Kuinka pääset Clusterille?

Asetat taajuudeksi 144.875 MHz, jolloin ensimmäinen yhteys on OH4RDB-2, josta voit ottaa yhteyden OH4RBB, OH4RBB-1 tai OH4RBB-2. Tai mihin muualle tahansa, mutta suosittelen välttämään muita kuin PMK-nodeja, koska runkoverkko ei kestä. Mutta jos tulet 144.675 MHz tai 433.650 MHz jaksolta, niin voit tulla suoraan seuraaville: OH4RBB, OH4RBB-1 tai OH4RBB-2. Clustereillehan tulevat muitten antamat DX-vihjeet ja postilaatikkoon eli purkkiin taas erilaisia viestejä, luettavaa on jopa liikaakin välistään.

Hyvää lopputalvea ja Talvipäivillä tavataan!

OH4AB hallitus

OH4AB 45-VUOTTA!